11) Vagyongazdálkodási feladatok (Vagyongazdálkodási Főosztály)


BFVK Zrt. közszolgáltatás: 825001

A címkód a Budapest Főváros Vagyonkezelő Központ Zrt. közszolgáltatási szerződésének kiadásait tartalmazza, alcímekre bontva.

· Bálna-üzemeltetés: 825001001
A Bálna Közraktárak Épületegyüttes üzemeltetési feladatainak költségeit tartalmazza: 481 235 ezer Ft;
· Ingatlanértékesítés és portfólió kezelés: 825001003 
A BFVK Zrt. az ingatlanértékesítés és portfólió kezelés feladatának végzése során a Budapest Főváros Önkormányzata tulajdonában álló egyes, az önkormányzat hatályos vagyonrendeletében meghatározott társasági részesedéseinek kezelését végzi. Ennek keretében részt vesz e társaságok közgyűlésein, illetve taggyűlésein, ahol az önkormányzat érdekeinek megfelelő döntések meghozatalát kezdeményezi, illetve az önkormányzat érdekeinek megfelelően szavaz; elvégzi továbbá azoknak az ingatlanoknak és üzletrészeknek az értékesítését, amelyekkel az önkormányzat megbízza: 198 793 ezer Ft;
· Lakásgazdálkodási feladatok: 825001004 
A feladat a Fővárosi Önkormányzat tulajdonában lévő nyugdíjasházak, tömbházak, III. ker. Gázgyári lakótelep és egyéb lakások üzemeltetésére fordított dologi kiadások fedezetét tartalmazza: közmű díjak, víz, villany, csatorna, gáz, BFVK Zrt. üzemeltetési díja, valamint karbantartási költségek; a feladat továbbá tartalmazza az új feladatként bekerült Budapest Főváros XIX. kerület  Kispest Önkormányzata és a Fővárosi Önkormányzat között évente megkötött támogatási megállapodás alapján a Budapest XIX. ker. Batthyány utcai nyugdíjasházában a nővérszolgálat biztosításának fedezetét, valamint 8 db nyugdíjasház nővérszolgáltatási díját: 725 911 ezer Ft;
· Vagyongazdálkodási feladatok: 825001005 
A BFVK Zrt. kezelésében lévő nem lakáscélú ingatlanok üzemeltetésének és hasznosításának fedezete mely magában foglalja a közmű díjak, víz, villany, csatorna, gáz, BFVK Zrt. üzemeltetési díja, valamint karbantartási stb. költségeket: 535 751 ezer Ft;
· Karbantartási, takarítási feladatok: 825001008
A Fővárosi Önkormányzat épületének takarítási feladatai ellátásához szükséges költségeket tartalmazza: 184 150 ezer Ft;
· Szakértői feladatok: 825001009
A feladat a BFVK Zrt. által fizetendő szakértői feladatok költségének fedezetét tartalmazza: 85 000 ezer Ft.


Pályázati támogatással vásárolt bérlakások működési kiadásai: 880601

A cím a Gazdasági Minisztérium és Budapest Főváros Önkormányzata között 2012-ben létrejött szerződés alapján perköltségre, szociális pályázati bérlakások bérbeadásához szükséges hirdetésekre, bérlakások karbantartására, illetve a lakások közös költségeinek fedezetére, valamint esetleges perköltségekre tervezett kiadásokat tartalmazza.  

Közraktárak: 882101

A cím a Dr. Hidasi és Társai Ügyvédi Irodával a 2012. október 17-én kelt ügyvédi megbízási szerződés a 1525/2014 (XII.03) Főv. Kgy. határozattal meghosszabbításra került 2015. december 31-ig. A Közraktárak épületegyüttessel (BÁLNA) kapcsolatos jogi képviselet ellátására irányuló ügyvédi megbízási szerződés fedezetére biztosított összeget tartalmazza.

Fővárosi Önkormányzat tulajdonában lévő lakások üzemeltetése: 883401

Perköltségre, pályázati utón történő bérlakások bérbeadásához szükséges hirdetésekre, bérlakások karbantartására, bérlőkijelölési jog esetén felmerülő, illetve a lakások közös költségeinek fedezetére tervezett összegeket tartalmazza. Ezen a címkódon került megtervezésre a Mocsáros dűlőn lévő ingatlanok bontási-, és szemétszállítási költsége. 


Vállalkozási és vagyonkezelés feladatok: 887401

A Vagyongazdálkodási Osztály által kezelt kb. 1.400 db ingatlanra fordított kiadások összegeit tartalmazza: bérleti díj, közüzemi díjak, közös költség, állagmegóvás, műszaki felügyelet, őrzés költsége, társasházi célbefizetések, jogi szolgáltatások díjai, vázrajz készíttetése, egyéb díjak (földhivatali díjak).

Kisajátítás, korlátozási kártalanítás: 887601

Az 1997. évi LXXVIII. törvény 30. §. alapján indított kártalanítási kérelmek finanszírozására - a Közigazgatási Hivatal határozatai, a Fővárosi Bíróság ítéletei, adás - vételi szerződés és egyéb bizonylatok (számlák) alapján - tervezett működési előirányzatot tartalmazza (pl. kamat, kártérítés). 

Lakásmobilitás: 889001

A nyugdíjasházi bérlőknek kiköltözés esetén fizetendő pénzbeli térítést, valamint a Felhő utcai és Kvassay utcai ingatlanok bérlőivel szembeni elhelyezési kötelezettségre tartalmaz fedezetet.

BVV Zrt. közszolgáltatási szerződéseinek kiadásai: 825102

A Budapesti Városfejlesztési és Városrehabilitációs Vagyonkezelő Zrt. közszolgáltatási szerződése címkód a Gázgyári területen a vagyongazdálkodási feladatok ellátásának költségeit foglalja magában: üzemeltetés, karbantartás, , hasznosítás.


Budapesti Vállalkozásfejlesztési Közalapítvány támogatása: 838502

A közalapítvány részére a működésre biztosított vissza nem térítendő támogatást. tartalmazza az előirányzat.

Épít Zrt. elszámolása: 880502

A címkód az Épít Zrt. 1996-ban kötött Ingatlan- és térségfejlesztési együttműködési, vagyonkezelési megbízási keretszerződésével kapcsolatos kiadásokat tartalmazza, amely 2015. december 31.-ig van érvényben. Az ÉPIT Zrt. a Fővárosi Közgyűlés 1185/8012. (06.20) sz. Főv. Kgy. határozata alapján értékesítésre került Újpest Önkormányzata részére, a részvény átruházási szerződés 2012. július 20-án aláírásra került; a társaság Újpesti Önkormányzat részére készíti el üzleti tervét. A tervszámok nem véglegesek, évközben kerülnek korrigálásra.
A szerződés szerinti feladatokra az ÉPIT Zrt.-nél rendelkezésre álló pénzeszközöket a keretszerződés szerint használhatja fel, az elszámolásra év végén, illetve a keretszerződés lezárása után kerül sor.


Vagyongazdálkodás ingatlanvásárlási céltartaléka: 911702

A címkód az ingatlanvásárlásra szolgáló tartalékként tervezett összeget tartalmazza.
